TEAM INDIA
టీమిండియా అరుదైన రికార్డు
మొహాలీ: ఇంగ్లండ్‌తో జరుగుతున్న మూడవ టెస్టులో టీమిండియా అరుదైన రికార్డు సొంతం చేసుకుంది.కాగా 6 వికెట్లకు 271 పరుగులతో ఓవర్‌నైట్‌ స్కోరుతో సోమవారం ఇన్నింగ్స్‌ కొనసాగించిన భారత జట్టు 417 పరుగులు వద్ద ఆటౌటై మ్యాచ్‌పై పట్టు కొనసాగించింది.ఇదే క్రమంలో ఒక మైలురాయిని కూడా భారత క్రికెట్‌ సాధించింది.బ్యాటింగ్‌ ఆర్డర్‌లో 7,అంతకంటే కింద వచ్చిన ఆటగాళ్లు మూడు హాఫ్‌ సెంచరీలు చేసిన ఘనతను భారత్‌ తొలిసారి సొంతం చేసుకుంది.ఏడవ స్థానంలో బ్యాటింగ్‌కు వచ్చిన అశ్విన్‌ 113 బంతుల్లో 11 బౌండరీలతో 72 పరుగులతో హాఫ్‌ సెంచరీ చేయగా,ఎనిమిదవ స్థానంలో వచ్చిన జడేజా 170 బంతులు ఆడి 10 బౌండరీలు,1 సిక్సర్‌తో 90 పరుగులు సాధించాడు.కాగా మరోవైపు తన కెరీర్‌లో రెండవ టెస్టు ఆడుతున్న జయంత్‌ యాదవ్‌ 141 బంతుల్లో 4 బౌండరీలతో 55 పరుగులు చేసి తొమ్మిదవ స్థానంలో వచ్చి హాఫ్‌ సెంచరీ చేశాడు.టీమిండియా తరపున ఒక టెస్టులో ఇలా ముగ్గురు కింద స్థాయి ఆర్డర్‌లో బ్యాటింగ్‌కు వచ్చి హాఫ్‌ సెంచరీలు సాధించడం ఇదే మొదటిసారి.ఇంగండ్‌తో జరుగుతున్న మూడవ టెస్టులో టీమిండియా ఆల్‌ రౌండర్‌ జడేజా తృటిలో సెంచరీ నమోదు చేసే అవకాశాన్ని కోల్పోయాడు.కానీ అంతర్జాతీయ క్రికెట్‌ కెరీర్‌లో జడేజా అత్యధిక వ్యక్తిగత స్కోరును నమోదు చేశాడు. అంతకు ముందు జడేజా అత్యధిక టెస్టు స్కోరు 68 కాగా,వన్డేల్లో అతని అత్యధిక స్కోరు 87 పరుగులు.